વિદ્યાવિહાર (વેસ્ટ)માં આવેલી સ્કાયલાઇન ઓએસિસ સોસાયટીના બેઝમેન્ટમાં ગઈ કાલે વહેલી સવારે સાડાચાર વાગ્યે આગ લાગતાં ૧૧ કાર અને એક ઍક્ટિવા સંપૂર્ણપણે બળીને ખાખ થઈ ગયાં હતાં, જ્યારે ૬ કારનો અમુક ભાગ મેલ્ટ થઈ ગયો હતો. આ આગ વિકરાળ હોવા છતાં કોઈને ઈજા થઈ નહોતી. વહેલી સવારે ધડાકા સાથે લાગેલી આગથી સોસાયટીના સભ્યોમાં ફફડાટ ફેલાયો હતો અને થોડી વાર માટે તેઓમાં દોડાદોડ મચી ગઈ હતી. ગઈ કાલ સાંજ સુધી આગનું કારણ જાણી શકાયું નહોતું, પરંતુ રહેવાસીઓનું માનવું છે કે કોઈક CNG કારમાં પહેલાં બ્લાસ્ટ થયો હશે અને ત્યાર બાદ વિકરાળ આગ ફાટી નીકળી છે.